**Formandens beretning 2019** Bilag 3

**Udbytte**

Jeg har talt med nogle af havelejerne, og de har været tilfredse med hvad de har trukket op ad jorden, eller på anden måde har fået ud af haven. For mit eget vedkommende har det været over middel for de fleste afgrøder. Kun pastinak, persillerod og spidskål svigtede.

**Driften**

Der har været afholdt 1 årsmøde (generalforsamlingen), 4 ordinære bestyrelsesmøder,1 ekstra bestyrelsesmøde, 1 åben havedag og 2 arbejdsdage. Ved årsmødet var der 2 forslag som begge blev nedstemt, hvilket fremgår af udsendte referat. Ved de 4 ordinære møder skete der det, at bestyrelsen fandt ud af hvem der skulle have en skrivelse om at gøre det bedre. Ved ekstra mødet blev det besluttet at Benny og Anne skulle overtage haveudlejningen. Hvad der ellers blev talt om på de 5 møder fremgår af referaterne. Vi havde åben havedag i foråret, hvor der kom nogle og snakkede med os og vi fik en ny lejer. På vores 2 arbejdsdage blev der lavet det vi plejer. På efterårets arbejdsdag fik vi slået de ledige grunde med skiveklipperen. Det var som sædvanlig godt vejr begge dagene. Vandforbruget for året 2019 blev 142 m3, lidt under det halve i forhold til 2018

**Udlejning**

Da året startede var der 9 ledige lodder. I skrivende stund er der 3 ledige men det kan ændre sig når vi ser hvor mange der betaler leje for 2020. For at sætte gang i udlejningen havde vi i foråret åben havedag samt annoncer i Ballerup Bladet og omtale i Lundegårdens beboerblad.

**Maskiner og inventar**

Både den lille og store fræser har været vendt på hovedet så olien er løbet op i kompressionsrummet. Den lille fik jeg startet igen, men den store måtte sendes til reparation. .Inden det skete, fik den store fræser skiftet knive, græsslåmaskinen har fået ny kniv og trækrem, den lille fræser har fået skiftet plastklodserne der holder styret sammen. Den sidste maskine, skiveklipperen, kører fint. Kommunen har bevilget en vandhane og sat den op nede ved have 92. Tak for det.

**Tyveri**

Det badekar som Birger forærede os, og som stod nederst i midtergangen, er væk. Det var det samme sted som det første forsvandt fra, så mon ikke tyven har fundet en fast leverandør.

-oOo-

Til slut vil jeg takke både lejere og bestyrelsen som

hjælper med at holde haveforeningen i gang.

**Knud Valby Hansen**